Diari Oficial de la Generalitat Valenciana


Sumari del DOGV 4294, del 17-07-2002 (2002/7525)

Actuacions de juí ordinari número 824/2001. Cèdula de notificació.
------------------------------------------------------------------

### Dades del document

Número de DOGV
:   4294

Data del DOGV
:   17-07-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/7525


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí ordinari número 824/2001. Cèdula de notificació. [2002/Q7525]
  
Amparo Ivars Marín, magistrada jutgessa del Jutjat de Primera Instància número 4 de València.
  
Que en les actuacions que a continuació es diran consta dictada la sentència, la part que correspon i la decisió de la qual són, literalment, com es diu tot seguit:
  
«Sentència
  
València, 14 de juny de 2002
  
María Amparo Ivars Marín, jutgessa substituta dels jutjats de València, i en funcions al Jutjat de Primera Instància número 4, després d'haver vistes i examinades les actuacions de juí ordinari ressenyades més amunt, passe a dictar la present resolució:
  
Han sigut parts en el procediment les següents:
  
1. Demandant: Jesús Sanz Segura.
  
- Representat pel procurador José Alfonso Gurrea Arnau, i dirigida pel lletrat Isidoro Gimeno Bustos.
  
2. Demandat:
  
- M.ª Concepción Fernández Meseguer.
  
I ha sigut objecte del juí la resolució del contracte d'arrendament d'habitatge.
  
Decisió
  
Que amb l'estimació de la demanda interposada per la representació processal del senyor Jesús Sanz Segura, contra la senyora M.ª Concepción Fernández Meseguer, declare resolt el contracte d'arrendament subscrit el 22 de juliol de 1942, que fa referència a l'habitatge situat al carrer de Salamanca, número 30, porta 8, de València, i condemne la demandada a estar i passar per esta declaració, i que ha de deixar a entera disposició de la demandant l'habitatge a què es fa referència, amb l'advertència de llançament si no ho verificar, i condemne igualment el demandat al pagament de la quantitat de 1.356,62 euros, interessos expressats en el fonament de dret segon de la present resolució, i costes processals.
  
En compliment de l'establit en l'article 248.4 de la Llei Orgànica del Poder Judicial, es fa saber a les parts que la present resolució no és ferma, ja que és susceptible de ser recorreguda en apel·lació. Este recurs, del qual tindrà coneixement l'Audiència Provincial, s'haurà de preparar davant este jutjat dins del termini dels cinc dies següents al de la notificació de la present resolució. L'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
I atés que esta resolució duu aparellat el llançament, el recurs tan sols s'admetrà si el demandat manifesta, a l'escrit de preparació, tindre pagades les rendes vençudes i la resta de quantitats que d'acord amb el contracte hagen d'estar pagades en la data en què es presente l'escrit esmentat, al qual haurà d'adjuntar els justificants que acrediten el pagament o l'aval bancari que ho garantisca (article 449, apartat 1 i 5, de la llei esmentada anteriorment).
  
Que el secretari expedisca un testimoni de la present resolució, el qual s'unirà a les actuacions en què es van dictar, i portar l'original al llibre de sentències, d'acord amb l'establit en els articles 265 de la LOPJ i 213 de la Llei d'Enjudiciament Civil.
  
Esta és la meua sentència, jutjada en primera instància, que pronuncie, mane i firme».
  
Notifiqueu la present cèdula a la demandada, la senyora María Concepción Fernández Meseguer, atés que se n'ignora el parador.